**Már a második körös fűkaszálást kezdik Miskolcon**

A Miskolci Városgazda Nonprofit Kft. a szokatlanul enyhe időjárás miatt idén már márciusban elkezdte a fűkaszálást. A munkálatokat a vegetációs időszakban több körben végzik el. Az első körös fűkaszálást múlt hétvégén fejezték be, összesen mintegy 320.000 m2 felületen. Ezek az ún. intenzív kategóriájú területek, melyek elsősorban a főbb közlekedési utakat, dísztereket érintik. Április 8-án pedig megkezdték ezen intenzív területek második körös kaszálását. Az ún. I. kategóriájú területek, melyek a lakótelepek, játszóterek, közparkok területén találhatóak, első körös kaszálásának várható befejezési ideje ezen a héten várható. Egyes városrészekben - Tizeshonvéd, Győri Kapu, Diósgyőr - is elkezdődött a területek második körös kaszálása. A munkaterület összesen 3.089.000 m2 zöldfelületet ölel fel.